[{"text_idx": "#000000", "text": "Lustivere piirkonna hariduselu ajalugu sai kaante vahele"}, {"text_idx": "#000001", "text": "Ta\u0308navu mo\u0308o\u0308dub 240 aastat sellest ajast kui Po\u0303ltsamaa valla Lustivere piirkonnas alustati koolihariduse andmisega. Selle olulise ajaloolise ta\u0308htpa\u0308eva puhuks on kaante vahele saanud mahukas Lustivere piirkonna kooliharidust ka\u0308sitlev raamat."}, {"text_idx": "#000002", "text": "Lustivere piirkonnas on uuritud Lustivere mo\u0303isa ajalugu, Kaliku\u0308la ja Pudivere ku\u0308la ajalugu, samuti To\u0303renurme kooli ajalugu. Po\u0303ltsamaa ajaloohuviline Vilja Roots on uurinud Lustivere kandi hariduselu laiemalt. Lustivere ku\u0308laseltsi juht Riina Paluoja lausus, et Lustivere haridusinimestel tekkis mo\u0303te uue o\u0303ppekava kasutusele vo\u0303tmisel lu\u0308litada o\u0303ppekavasse ka kohalugu, et o\u0303petada lapsi tundma oma kodukoha ajalugu. Uuest o\u0303ppeainest sai alguse plaan anda va\u0308lja o\u0303pik Lustivere kooli lastele, mis oleks u\u0308htlasi huvitav lugemisvara ka Lustivere piirkonna elanikele."}, {"text_idx": "#000003", "text": "Riina Paluoja so\u0303nul ei ole ka enamik Lustivere piirkonna ta\u0308iskasvanud inimestest oma kodukoha ajalooga kuigi ha\u0308sti kursis. Nii su\u0308ndis esimene kaante vahele jo\u0303udnud raamatuke \u201cKillukesi Lustivere piirkonna ajaloost\u201d, mis annab lu\u0308hiu\u0308levaate ko\u0303igi piirkonna seitsme ku\u0308la ajaloost."}, {"text_idx": "#000004", "text": "Lustivere ajaloo huvilised aga sellega ei piirdunud ja arvasid, et kodukoha ajalugu vo\u0303iks veelgi po\u0303hjalikumalt, valdkondade kaupa, uurida. Algust tehti kohaliku hariduselu uurimisega. Sealt edasi vo\u0303iks kaante vahele jo\u0303uda pikemalt lahti kirjutatud mo\u0303isa ajalugu, samuti kolhoosiaeg. Lustiveres elab teenekas ajaloohuviline Leida Velling, kes on pannud kirja nii oma vanaema kui ema ma\u0308lestused juba kaugest mo\u0303isaajast alates. Ta\u0308nu temale on olemas mahukas materjal, mida Lustivere piirkonna ajaloost jutustavate raamatute koostamisel saab kasutada."}, {"text_idx": "#000005", "text": "Veidi enam kui kuu aja pa\u0308rast, 22. oktoobril, saab Lustiveres teoks pidulik su\u0308ndmus, kui ta\u0308histatakse nii 240 aasta mo\u0308o\u0308dumist koolihariduse andmise algusest Lustiveres ja taasiseseisvunud Eesti algusaastail ehitatud Lustivere koolihoone 20. juubelit. Riina Paluoja so\u0303nul on u\u0308llatavalt palju materjali olemas pa\u0308ris hariduselu algusest Lustivere kandis, sest na\u0308iteks To\u0303renurme koolijuhid on oma koolis toimunu va\u0308ga ta\u0308pselt kirja pannud. Ka Sulustvere kooli kohta leidub piisavalt materjali."}, {"text_idx": "#000006", "text": "Selleks ta\u0308htpa\u0308evaks va\u0308lja antav Lustivere piirkonna ajaloost jutustav raamat on u\u0308sna pea valmis saamas. Raha raamatu \u201cHariduselust Lustivere mail\u201d va\u0308lja andmiseks saadi rahandusministeeriumi vahendusel kohaliku omaalgatuse programmist."}, {"text_idx": "#000009", "text": "Riina Paluoja so\u0303nul oli selle raamatu koostamine va\u0308ga po\u0303nev tegevus, sest tihti tuli paluda kohalikelt abi fotodel olevate inimeste tuvastamiseks vo\u0303i mo\u0303ne su\u0308ndmuse meenutamiseks. Inimesed to\u0303id kaasa ka isiklikke fotosid. Raamatu koostajaks on Vilja Roots, kes Po\u0303ltsamaa muuseumi varahoidjana oli Lustivere piirkonna hariduse ajaloo uurimisega juba algust teinud. Algselt oli plaan anda Lustivere kooliharidust ka\u0308sitlev raamat va\u0308lja nii, et see kajastaks Lustivere hariduselu aastatel 1776-1996 kuni Lustivere uue koolihoone valmimiseni. Vilja Roots ei pidanud seda heaks mo\u0303tteks ja otsustati, et raamat saab olema esialgu plaanitust mahukam \u2012 sinna lisatakse ka viimase kaheku\u0308mne aasta hariduelu ka\u0308sitlev materjal. Selleks oli vaja leida ta\u0308iendavat rahastust. Ajaloohuvilistele inimestele tuli appi Lustivere kooli vilistlane, OU\u0308 Moreen juhataja, Juss Maurer. Lustiveres valmistutakse kooli suursu\u0308ndmuseks to\u0303siselt. Ajalooraamatu va\u0308ljaandjad ning peokorraldajad loodavad, et kooli vilistlased ja lustiverelased sellel su\u0308ndmusel aktiivselt osalevad."}, {"text_idx": "#000020", "text": "Ostan raamatuid, kunsti, vinu\u0308u\u0308lplaate, lauano\u0303usid jm vanavara. Tel 5804 6910."}]